钦定古今图书集成/历象汇编/岁功典/第007卷 > 考索 > 《卦候论》
## 钦定古今图书集成/历象汇编/岁功典/第007卷 > 考索 > 《卦候论》

“七十二候，一年二十四气。一气有三候，初、中、末是也。
立春，正月节也，东风解冻，蛰虫始振，鱼上冰。此立春
之节气之三候也。雨水，正月中也，獭祭鱼，鸿雁来，草
木萌动。此雨水中气之三候也。周二十四气，则七十
二候备矣。”一行曰：“七十二候，原乎周公《时训》。《月令》虽
颇有增益，然先后之次第则同。自魏以来，始载于历”，
皆依《易轨》所传，不合经义。今改从“古昔”一行讥李淳
风专用《吕氏春秋》，今也有取乎月令七十二候之说，
而分配以七十二卦，则《月令》未可全非也。卦止于六
十四，而坎离震兑居四正宫，分主四时。此四卦每卦
六爻，四六二十四，每爻当一气，故此四卦分主四时，
而不专主于一候也。其馀六十卦，则五卦生。六候者，
中气之末，节气之初，共一卦主之，其馀四候，各一卦
也。如中气初候卦为公，中候卦为辟，末候卦为侯，至
于节气初候卦亦为侯，中候卦为大夫，末候卦则为
卿也。五卦王，六候六十卦，主七十二候也。夫《坎》《离》《震》
《兑》且不专主于一候，而干《坤》二卦，何以各主一候邪？
盖六十卦之中，所谓辟者，君也。君主十二月中炁也。
子复，丑临寅泰，卯大壮，辰夬，巳干，午姤未遁，申否，酉
观，戌剥亥坤，此十二卦主十二月中炁，故乾坤居巳
亥之位也。以十二卦分配十二月，《孟氏章句》也。《干》六
爻俱为阳，一阳生于子而极于巳，为六阳，故乾居巳
位。《坤》六爻俱为阴，一阴生于午而极于亥，为六阴，故
坤居亥位也。一阳生为复，二阳生为《临》，三阳为《泰》，四
阳为大壮，五阳为夬，六阳为乾。干之所生，凡五卦也。
一阴生为姤，二阴生为遁，三阴为否，四阴为观，五阴
为剥，六阴为坤。坤之所生，凡五卦也。乾坤虽分主乎
一候，而十二中炁皆乾坤之所生也。不特此也，六十
卦可以配七十二候。一卦六爻当一日，六六三十六，
以之分配三百六十日可也。京房推六十四卦直日，
悉是道也。